Ryan

## STATS UNFORTUNATE

Stats Ryan akan dicatat selepas storyline beliau tamat.

>
>
> ##### "Kau nak buat apa tu, pookie?"
>
>
> - Ryan bertanya
>
>

Ryan atau nama penuhnya, RyanSM adalah salah satu "Unfortunate" di dalam Minecraft: Satu Nyawa

## Personality

Ryan merupakan seorang yang sangat berani dan tidak sesekalipun pernah menjerit berbanding dengan "Unfortunate" yang lain. Ryan terkenal dengan suara yang dalam (deep voice) dan Ryan juga terkenal dengan perkataan kasar dalam Bahasa Inggeris yang digunakan dalam percakapan biasa.

Ryan adalah seorang yang bijak mengatasi masalah serta memikirkan sesuatu dengan tepat. Walaubagaimanapun, Ryan lebih suka menghasut rakannya seperti Toro dan Pokro ke arah yang sangat berbahaya sama ada menyuruh salah satu untuk membunuh yang lain ataupun menggalakkan mereka ke arah monster yang mematikan. Ryan biasanya akan gelak ketika melihat rakannya mati.

Walaupun sifatnya agak negatif, Ryan menunjukkan sikap hormat-menhormati kepada "Unfortunate" perempuan kecuali kepada Jemah.

## SATU NYAWA - SIRI 3

**RECAP EPISODE 1 - 2.5**

Ryan bersama Pokro dan Toro dicampak ke dunia Satu Nyawa. Lalu, mereka bertemu dengan beberapa unfortunates yang lain. Ryan dan rakan-rakannya memulakan perjalanan ke arah Barat Laut untuk mencari harta karun dan sebagainya. Pelbagai monster kuat yang telah menyerang Ryan dalam perjalanan tersebut bermula dari Ghost, Gorgon, Siren dan Sea Serpent.

Lalu, Ryan ditugaskan untuk menjaga rumah Lili. Berasa bosan, Ryan memutuskan untuk menziarahi kubur arwah Atan, Nurul dan Babat dan sambung memburu Dragon. Dalam perjalanannya menuju ke Ice Biome, Ryan telah berjumpa dengan sekelompok Pillagers, menara Dungeon dan beberapa sarang Dragon. Untungnya, Ryan dapat membunuh beberapa Ice Dragon. Ryan sambungkan perjalanannya ke dimensi Nether untuk mengetahui lebih lanjut apa yang ada di dalamnya.

Seterusnya, Ryan pergi ke rumah Jemah dan berjumpa dengan anaknya berserta dengan rakan-rakannya. Semasa membaiki armor, Ryan dikejutkan dengan sebuah berita di mana Aki Sakura telah mati. Jemah pula merasa tidak puas hati akan berita tersebut. Mereka berkumpul di Town Hall dan di Graveyard untuk memakamkan mayat Aki. Namun begitu, ini semua adalah prank untuk menyambut hari jadi Jemah. Jemah sangat terharu dengan kejutan ini. Setelah konsert tamat, Ryan sambung memburu naga level 5 bersama Naim di dalam sebuah gua. Ryan berjaya membunuh naga tersebut dan terus merompak harta karun terbiar di dalam gua itu. Mereka berdua sambung pergi ke dimensi Nether untuk merompak kawasan Bastion.

**JALAN CERITA PENUH**

**EPISODE 1 - Dunia Mistik lagi Berbisa**

Pada tahun 2023, terdapat 31 orang yang berasal dari universe lain tercampak ke dalam Universe Satu Nyawa dan Ryan ialah salah satu daripada mereka. Ralat terbesar yang telah berlaku pada Universe MMM telah menyebabkan Town Hall mengaktifkan sebuah portal yang menarik 31 orang tersebut. Beberapa minit kemudian, Ryan mula menyedarkan diri dan melihat persekitaran yang dipenuhi oleh hutan-hutan yang tidak dikenali dari atas pokok Jungle yang tinggi. Pada masa yang sama, Ryan melihat Pokro dan Toro terbaring di atas pokok yang berdekatan. Ryan terus pergi mengejutkan rakannya daripada tidur.

Ryan terkejut dengan kemunculan Atan secara tiba-tiba. Lalu, Ryan mendengar jeritan Nurul dan Jemah di bawah. Dengan perasaan ingin tahu, Ryan turun ke bawah diikuti dengan Pokro dan Toro untuk menyapa mereka. Dalam masa yang sama, Ryan juga telah bertemu dengan Malul dan Gebu. Ryan dan rakan-rakannya telah memutuskan untuk melantik Malul menjadi kapten kumpulan kepada 6 orang, iaitu Ryan, Pokro, Toro, Semut, Nurul dan Naim. Mereka berenam bergerak ke arah Barat Laut untuk mengumpul barangan berharga dan menjelajah Dunia Satu Nyawa ini.

Pelbagai cabaran yang sangat mematikan telah dihadapi oleh mereka. Semasa menjelajah, terlihatnya perkuburan usang di tengah hutan. Di sinilah bermulanya Ryan dan rakan-rakannya untuk mengumpulkan barangan berharga. Tanpa disedari, Ghost, penghuni perkuburan itu mengejar mereka sehingga mereka bertembung dengan Jemah dan anak-anak angkatnya iaitu Aira , Atan dan Gebu. Setelah Ghost dibunuh, mereka meneruskan perjalanan untuk mencari *Dungeon.* Perjalanan ini juga telah disertai oleh Kamil dan Lili. Dari kapal layar ke sebuah Dungeon, Ryan dapat memenuhkan begnya dengan harta yang lumayan. Perjalanan diteruskan ke arah Utara untuk mencari tempat tinggal yang sesuai.

Pernampakan sebuah rumah yang terbiar telah menarik mereka ke dalamnya. Belum sampai 15 minit di dalam, Toro telah dibatukan oleh Gorgon, penghuni rumah tersebut. Dengan keadaan yang mencemaskan ini, mereka keluar dan sambung berlayar ke pulau lain sehingga Sea Serpent, monster laut muncul dan menggigit beberapa Unfortunates. Untungnya, Ryan hanya mengalami luka yang kecil ketika diserang. Setelah mereka berjaya membunuh monster ganas itu, perjalan mereka bersambung. Malangnya, seekor Siren muncul dan telah menyerang Nurul. Ryan, Lili, Kamil dan Naim berjaya berpecah daripada Malul, Nurul, Toro, Pokro dan Semut ke sebuah pulau untuk menghindari serangan Siren itu. Mendengar kumpulan lain dalam ancaman, Naim telah membuat keputusan untuk menolong pasukan tersebut dan meninggalkan Ryan, Lili dan Kamil bertiga di sebuah pulau.

Keadaan untuk Ryan dan rakannya telah pun menjadi lebih baik. Tanpa disedari, mereka bertiga telah diserang oleh 2 ekor Sea Serpent dan telah memberi luka yang parah kepada Lili. Berusaha dengan gagah dan keras Ryan dan Kamil untuk membunuh Sea Serpent itu. Malah, Ryan hampir mati dengan Sea Serpent yang mempunyai kulit berwarna jingga-kekuningan. Perjalanan ini berakhir dengan mereka bertiga berada di kawasan rumah Jemah di dalam Prihatin HQ.

**EPISODE 2 - Pengembaraan beku yang memanaskan**

Dunia Satu Nyawa yang penuh ancaman dari binatang buas and monster ganas telah diketahui oleh Ryan sebanyak 35%. Ryan masih lagi belum menjelajahi dunia ini di alam dimensi yang lain. Dibina *Dragon Scale* armor dan senjata yang kuat untuk mengelakkan diri daripada kematian, tetapi mampukah Ryan meneruskan kehidupan di Satu Nyawa ini atau adakah Ryan akan menyertai Atan, Nurul dan Babat di alam kubur?

Ryan telah ditugaskan oleh anaknya, Lili untuk membina dan menjaga rumahnya daripada dicerobohi oleh Unfortunates lain. Monster seperti Zombie, Spider dan Skeleton yang kerap mengunjung rumah Lili telah menyebabkan Ryan mengayun pedangnya sehingga tanah menjadi rata. Ryan juga meletakkan Torch di sekeliling rumah Lili untuk menghalang mereka daripada muncul lagi. Berasa bosan menjaga rumah Lili, Ryan mula mencari Waystone untuk pergi ke Graveyard. Di sana, Ryan dapat mengetahui tentang kematian Unfortunates 3 tahun yang lepas dan dapat menziarahi makam Atan, Nurul dan Babat.

Setelah itu, Ryan menjejak kakinya keluar dari Graveyard dan terus mencari sarang-sarang Dragon untuk diburu dan dirompak harta berharga di sarang-sarang tersebut. Dengan mata yang tajam, Ryan telah menemukan beberapa sarang Dragon serta sekelompok Pillager di sekeliling sarang tersebut. Ryan juga melihat sebuah menara Dungeon yang dipenuhi dengan monster berbahaya. Dengan adanya pedang diamond yang kuat, Ryan berjaya membunuh sekelompok Pillager, monster tingkat satu di dalam menara Dungeon dan beberapa Ice Dragon yang ganas di kawasan ais yang amat sejuk suhunya. Beberapa serangan beku Ryan menimpa sewaktu melawan Ice Dragon, tetapi akhirnya Ryan dapat mengambil jantung naga itu.

Dipenuhi beg Ryan dengan isi-isi naga dan harta yang lumayan, Ryan kembali ke rumahnya yang terletak di atas tanah yang terapung. Ryan juga ditemani oleh Meera dan Aki semasa Ryan mengemas barangannya. Setelah beg dikosongkan daripada barangan kurang penting, Ryan pergi ke Town Hall untuk melanjutkan perjalanan ke Dimensi Nether. Dimensi yang dipenuhi lava dan suhu yang panas ini juga sama bahayanya dengan dimensi asal.

Ryan terserempak dengan tengkorak gergasi yang hampir melepaskan cahaya radiasi berwarna ungu ke Ryan. Ryan mendapati bahawa monster itu dikendalikan oleh Tiny Necromancer. Dengan segera Ryan menusuk leher penyihir tersebut sehingga sakanya hilang. Telah mengalami luka parah Ryan semasa melawan mereka. Lalu, Ryan memutuskan untuk pergi ke dunia asal. Hanya ada satu sahaja pertanyaan yang Ryan perlukan jawapannya dengan segera pada waktu itu, iaitu dimanakah terletaknya portal dimensi Nether yang Ryan digunakan tadi?

**EPISODE 2.5 - Permainan**

Jalan cerita Ryan bersambung di dalam rumah Naim di mana terdapat banyak benda pelik yang disimpan di rumah itu. Ryan mencari Waystone untuk pergi ke rumah Lili untuk memastikan keadaan rumah yang stabil, tetapi terdapat ralat yang pelik berlaku semasa Ryan dihantar ke rumah itu. Disebabkan ralat yang aneh ini berlaku, Ryan terpaksa dibawa ke Town Hall untuk mengelakkan diri daripada bencana.

Seterusnya, Ryan pergi ke rumah Jemah dengan menunggang seekor zebra. Di situ, Ryan berjumpa dengan Aki, Lili, Kak Yong, Naim, Bawang dan Panda. Beberapa minit kemudian, Jemah pula muncul dan dikejutkan dengan sambutan hari jadi beliau. Ryan juga dijemput untuk melihat isi gua Jemah dan Ryan merasai bahawa rumah dia mempunyai bau taik coklat yang pekat. Ryan, Naim, Lili, Kak Yong dan Panda pergi ke Pasaraya Town Hall untuk menemani Jemah membeli protection untuk armornya. Setelah mendapatkan protection tersebut, mereka pulang ke Prihatin HQ dan pergi ke rumah Kak Yong untuk memasukkan protection ke dalam armor.

Tengah memasukkan protection ke dalam armor, mereka mendapat berita yang sangat mengejutkan. Aki Sakura telah mati dan Jemah pula merasakan perkara ini mustahil kerana Aki Sakura merupakan pemenang Season 1. Mereka pun pergi ke Town Hall untuk berjumpa dengan Mekyah, Yani, Bawang dan Abe Domo. Mereka merupakan Unfortunates yang bersama Aki sebelum beliau meninggalkan mereka. Setelah merenung jasa Aki, mereka terus pergi ke Graveyard untuk mengebumikan Aki. Ryan dan yang lain-lain pergi keluar dari Graveyard dan meninggalkan Jemah sendirian di dalam sana.

Ryan terkejut apabila segala kesedihan ini adalah sebuah prank untuk hari jadi Jemah. Mereka menyuruh Yani untuk berlakon menangis di tepi Waystone Pasaraya Town Hall untuk menarik perhatian Jemah. Lalu, mereka mula keluar daripada hutan dan bersorak "Happy Birthday Jemah!!". Jemah terharu dan beliau juga diberikan hadiah. Acara bersambung di cafe atas pasaraya di mana konsert diadakan. Setelah berakhir sambutan hari jadi ini, Ryan terus pergi menjelajah untuk memburu seekor Dragon. Pada awalnya, Ryan mengajak Malul untuk memburu bersama-sama, tetapi Malul ingin melanjutkan projek botania beliau. Jadi, Malul hanya bagi beberapa makanan untuk Ryan.

Dalam waktu perjalanan mencari Dragon, Ryan telah jumpa beberapa kubur dan kapal untuk menambahkan isi beg beliau. Setelah selesai merompak, Ryan berhenti di sebuah gua yang dipenuhi dengan tumbuhan berwarna biru. Terdengar suara Dragon level 5, Ryan memanggil Naim untuk bekerjasama membunuhnya. Ryan telah digigit oleh Dragon itu 2 kali dan berjaya menewaskan naga tersebut. Mereka berdua sampung membersihkan harta karun yang berada di sekeliling. Lalu, mereka berdua bersetuju untuk pergi kembali ke Nether untuk merompak Bastion. Mereka berdua juga telah ditemukan dengan Tiny Necromancer dan Ghast. Setelah merompak, Ryan kembali ke rumahnya dan berehat untuk sementara waktu.

**- akan bersambung -**

ditulis oleh Meraki

## Trivia

* Ryan ialah salah seorang ahli daripada kumpulan Horror Squad yang terdiri daripada RyanSM, Kambing Golek, Hatoro Hibiki dan Pok Ro.
* Kebiasaanya Ryan menggunakan Bahasa Inggeris lebih daripada Bahasa Melayu.